Rossen
Rossin (Russì in Bergamàsch, Rossen in Lecches, Rossino in Italian) a l'è ona frazion del comun de Calòlz, in Provincia de Lecch. El paes l'è ubicaa in di mont sora el center comunal. El gh'ha dò ges e on musee, ma l'è famos soratutt per el sò castell. De fatt el castell de Rossin l'è consideraa vun di loeugh pussee probabil indè che 'l Manzon l'ha immaginaa che 'l vivess l'Innominaa in del sò romanz I Promessi Sposi. El castell a l'è de origin medieval e l'è partegnuu a longh a la famiglia Benaj, che la dominava la Val San Martin. Al dì d'incoeu l'ha perduu bòna part del sò aspett original (l'ha perduu quatter torr sù ses) e l'è ona residenza privada.

Frazzion di comun de la Provincia de Lech